钦定古今图书集成/明伦汇编/闺媛典/第308卷 > 皇清四十一 > 施万数妻沈氏〈媳马氏附〉
## 钦定古今图书集成/明伦汇编/闺媛典/第308卷 > 皇清四十一 > 施万数妻沈氏〈媳马氏附〉

按《六合县志》：“沈氏，施万数妻。夫亡，年二十六，子延谋甫九岁。氏艰苦备尝，抚延谋成立。无何，复丧。仝媳马氏守二岁孙。又二十馀年，奉孀姑，保赤子，针纺以供朝夕沉没，马氏子未婚而死，马立侄为后，苦节数十年如一日。”